เรื่องร้องเรียน (ความปลอดภัย,ถนน) วันที่ 2023-05-09 12:36:42 — แขวงจตุจักร เขตจตุจักร กรุงเทพมหานคร
วันที่ 9 พฤษภาคม 2566 เวลาประมาณ 17:50 น.

ณ.บริเวณจุดตัดระหว่างทางจักรยาน (เสือหมอบ) และทางม้าลาย หน้าศูนย์กีฬาวชิรเบญจทัศ (สวนรถไฟ) มีกลุ่มผู้ใช้จักรยานเสือหมอบไม่คำนึงถึงความปลอดภัยของผู้อื่น เมื่อถึงทางม้าลายกลับมาด้วยความเร็วสูงไม่ชะลอเลย
ซึ่งอาจเป็นอันตรายต่อผู้มาใช้บริการสวนสาธารณะท่านอื่นได้ ซ้ำหนึ่งในสมาชิกกลุ่มยังคอยมากันคนที่จะข้ามถนนเพื่อเคลียร์ทางให้กลุ่มของตนในบริเวณดังกล่าว ซึ่งไม่ถูกต้อง เป็นการละเมิดสิทธิ์ผู้อื่น สร้างความไม่พอใจและตั้งคำถามถึงผู้ใช้จักรยานเสือหมอบว่าถูกต้องหรือไม่ที่กันคนจะข้ามทางม้าลายเพื่อเคลียร์ทางให้นักปั่นจักรยานเสือหมอบ

และเนื่องจากในช่วงวันหยุด สวนวชิรเบญจทัศจะมีผู้มาใช้บริการเป็นจำนวนมาก ครอบครัวพาเด็กเล็กมาเที่ยว และหากมีกลุ่มผู้ปั่นจักรยานที่ไร้จิตสำนึกสาธารณะเช่นนี้ อาจทำให้เกิดอุบัติเหตุต่อท่านอื่น ๆ ได้

ผมจึงอยากเสนอให้หน่วยงานที่เกี่ยวข้องศึกษาจุดตัดระหว่างทางข้ามและทางจักรยานที่เป็นจุดเสี่ยง และทำสัญลักษณ์หรือทำลูกคลื่นเล็ก ๆ เพื่อให้กลุ่มรักปั่นได้ลดความเร็วลงในจุดเสี่ยงเกิดอันตราย เพราะผมเชื่อว่าท่านเองก็ไม่อยากใครมาเกิดอุบัติเหตุภายในสวนที่ท่านดูแลและกำกับเช่นกัน

จึงเรียนมาเพื่อโปรดพิจารณา
ขอบพระคุณครับ